ROZHODNUTIE KOMISIE
z 26. novembra 2007,
ktorým sa pre vinársky rok 2007/2008 povoľuje okysľovanie hroznových muštov a vín vyprodukovaných vo vinohradníckej zóne B Rakúska
[oznámené pod číslom K(2007) 5615]
(Iba nemecké znenie je autentické)
(2008/58/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (1), a najmä na jeho článok 46 ods. 1,
keďže:
(1)
Výnimočné poveternostné podmienky počas obdobia dozrievania hrozna vo vinohradníckej zóne B v Rakúsku viedli k značnému a nezvratnému zníženiu kyslosti hrozna a hroznového muštu. Takéto zvláštne poveternostné podmienky zaznamenané na území Rakúska v lete roku 2007 sa podobajú podmienkam bežným vo vinohradníckych oblastiach situovaných oveľa južnejšie.
(2)
Celková úroveň kyslosti zozbieraného zrelého hrozna v dotknutých oblastiach je neprirodzene nízka a nezlučiteľná s riadnym vínnym kvasením a s uspokojivým uchovávaním vín.
(3)
Rakúsku by sa preto malo povoliť pre úrodu roku 2007 a v súlade s podmienkami ustanovenými v časti E bodoch 2, 3 a 7 prílohy V k nariadeniu (ES) č. 1493/1999 okysľovanie hroznových muštov a vín, ktoré sa vyprodukovali v zóne B.
(4)
Opatrenia stanovené v tomto rozhodnutí sú v súlade so stanoviskom Riadiaceho výboru pre víno,
PRIJALA TOTO ROZHODNUTIE:
Článok 1
Odchylne od časti E bodu 1 písm. a) prílohy V k nariadeniu (ES) č. 1493/1999 Rakúsko môže povoliť okysľovanie hroznových muštov a vín pochádzajúcich zo zberu roku 2007 vo vinohradníckej zóne B v súlade s podmienkami ustanovenými v časti E bodoch 2, 3 a 7 uvedenej prílohy.
Článok 2
Toto rozhodnutie je určené Rakúskej republike.
V Bruseli 26. novembra 2007